Viborger Samler, 1839-12-13
Efter et Par Jndledningsord af undertegnede Deputations Ordfører, blev Adressen oplæst for Hs. Majestæt, som derpaa i de naadigste Udtryk tilkjendegav sit bifald med den loyale Aand, som der udtaler sig, og som var ham et nyt Beviis paa den Hengivenhed for ham, som Studenterne stedse havde lagt for Dagen. "Jngen" vedblev Hs. Majestæt, erkjender mere end jeg Almeenaandens frugtbringende Virkninger paa alle Statens og Videnskabens Forhold." Men skulde en fremskridende Udvikling føre til det forønskede Maal, saa maatte den støtte sig til Erfaringens Lærdom. Hans Forgænger i Regjeringen havde gjort et Skridt fremad ved Jndførelsen af Provindsialstænder, der aabne Folket fuldstændig Adgang til at faae dets Ønsker nedlagte for Thronens Fod. Derved maatte man nu blive staaende. Vel have de vi talt om den norske Constitution; men vi maatte derved erindre – og han maatte bede os vel at lægge Mærke til hvad han nu sagde – at denne var fremkommen under ganske særegne Omstændigheder. Havde det dengang ikke været nødvendigt, saa hurtigen at ordne Landets Forhold, saa var han overbeviist om, at Constitutionen vilde være bleven bedre og den paafølgende Udvikling sikkrere. Vi havde i vor Adresse selv antydet, at vi ikke vare saa nøie bekjendte med alle Forholdene, og vi kunde være overbeviste om, at der vare mange Hensyn, som maatte tages i Betragtning. Han erkjendte Nødvendigheden af saavidt muligt at forbedre Statsforvaltningen, men først efterat have spurgt Erfaringen tilraads. De nævne Trykkefriheden, vedblev Hs. Majestæt, den har ingen varmere Ven, end mig, og jeg erkjender fuldkommen, at det ogsaa for Staten og de offentlige Forhold er gavnligt, at man udvexler sine Jdeer", men Trykkefriheden kunde ikke være uindskrænket, den maatte begrændses ved Love, og da det var Misbrugen, der gjorde Jndskrænkninger nødvendige, saa vilde det for en stor Deel beroe paa den Brug, der gjordes af Pressen, navnligen den periodiske Presse, hvor fri den vilde blive. Til Slutning gjentog Hs. Majestæt Yttringen af sin allerhøieste Tilfredshed med de loyale Følelser, der vare udtalte i Adressen, ønskede os og dem, der havde udsendt os, Himlens Velsignelse, og opfordrede os til at have Tillid til ham og til hans oprigtige Villie at fremme sit Folks Velfærd. Hvad han her havde sagt, bad han os at meddele dem, i hvis Navn vi vare komne. – Dette allern. Svar referede vi for vore Committenter, som imidlertid vare forblevne samlede, og som med levende Taknemmelighed paaskjønnede den ædle Aabenhed og velvillige Naade, hvormed deres Adresse af Hans Majestæt var blevet modtaget, og skiltes af under et levende: "Længe leve Christian den 8de." (Adresse-Deputationen bestod af Dhrr. Orla Lehmann (Ordfører), C. Ploug, D. Møn vad, H. Hage og W. Andersen.) Kbhavnsposten af 8de de, siger: "Det glæder os at kunne meddele vore Læsere den saare vigtige Nyhed, at Hs. Maj., vor nuregjerende Konge, i eet af sine Sva paa de fra Autoriteternes Side indbragte Lykønsknings adresser har yttret: at Regnkeringen af vort Finantsvæsen skulde være en af de første og væsentligste Gjenstande for hans Regent=Omhu.""Nu er Tiden kommen, – saa siger Kjøbenhavnsposten af 3die ds. – en ny Tid for Danmark - nu eller aldrig er Tiden moden og vil føde vigtige Forandringer i vort Fædreland. Vishedens Tid har afløst Forhaabningernes og Forventningernes Prøvetid. Den Dag, da Frøkornene sprænger sin Skal og udfolder sin Blomst, er kommen. Mangt et Sædekorn nedlagde den salig hensovede Monark, og Jngen skal ville miskjende hans ædle Villie, den Villie, der, for at fremkalde Almeenaanden, gjengav Folket de første repræsentative Stænder, efterat Landets og Folkets Stemme havde været udelukket i meer end halvandet Aarhundrede fra Regjeringens Raadslag, ning; Jngen skal uden inderlig Taknemlighed nævne hans Navn i Danmark og vor Historie skal vidne til de fil digste Slægter og Kong Frederik den Sjettes ædle Færd, der gjorde det første Skridt til at hæve den Dødslumner, hvori Folkets Selvbevidsthed var nedsjunken siden i hiin Tid, da Fædrene bortgave eller lode bortgive alle deres og deres Efterkommeres naturlige Rettigheder til en Eneste. Spiren af disse Sædekorn, Frederik den Sjette nedlagde, var hidtil kun ringe; Ageren var god, men det gamle Ukruds Mængde endnu altfor stor, vor nu afdøde Konge oplevede ikke at see nogen stor Glæde af sit Arbeide. Den Løn blev forbeholden hans Efterfølger. Christian den Ottende vil fuldende, han vil udvikle og fremskynde, han vil fuldstændiggjøre hvad Frederik den Sjette begyndte. Vishedens Tid skal afløse Forhaabningernes og Forventningernes Prøvetid. Det er Christian den Ottende, der gav det norske BroderFolk, en fri, fuldstændig og urokkelig Constitution. Lader os aldrig glemme det, Lader os mindes det til enhver Tid, som han sikkerlig selv mindes det til enhver Tid med Glæde og Stolthed; thi han har oplevet det, som Frederik den Sjette ikke oplevede, han har seet og vil endnu længe see Frugterne af sit høihjertede Værk, Norges Lykke og Opkomst. En Sammenligning mellem dette af Naturen saa stedmoderlige udstyrede Lands nuværende Forfatning og den indre og ydre Forfatning i det af Naturen saa rige Land, hans Fødeland, hvis Regjering han idag har tiltraadt, vil bedre end alt Andet, vise ham Veien og Midlet til den Lykke, han ogsaa er istand til at udbrede over Danmark, og hvortil Forsynet saa umiskjendeligt har udført og udrustet ham. Frederik den Sjettes ædleste Tanke var at føre sit Folk Tidens Oplysning imøde; ved Stænderinstitutionen har han gjort det; det første, det vigtige, det sværeste Skridt, er skeet ved ham, og Folket har forstaaet ham og dets egen Stilling. Selvbevidstheden er gjenopvaagnet og den Oplysning, der umuliggjør den blinde Ledelse, har allerede kastet sit blinde Skjær hen over Danmark, som Morgenrøden for den kommende Dag. Det danske Folk er saa modent til at stilles i de mest oplyste Nationers Række som noget, ja vel endog modnere end det norske Folk var i Aaret 1814. Velsignet være Frederik den Sjettes Minde, og høit leve Kong Christian den Or tende og alle de Forhaabninger, der nu skulle blive til Vished, til Held for Danmark!"